ཧན་ཝུའུ་ཏེས་རྨ་ནུབ་ས་ཆར་ཅིན་བཞི་སྟེ་ཝུའུ་ཝེ་ཅིན་དང་ཀྲང་ཡེ་ཅིན།གྱིག་ཆོན་ཅུན།ཏུན་ཧོང་ཅུན་བཅས་བཙུགས་ཤིང་།འགག་གཉིས་ཏེ་གཡུས་མོན་འགག་དང་དབྱང་ཀོན་འགག་གཉིས་གཙུགས་པ་དང་།ད་ལྟ་ང་ཚོའི་མཐོང་སྣང་དུ་མངོན་པའི་ལྕགས་རི་འདི་ཡང་ཁོའི་རིང་ལ་བཞེངས་པར་བཤད།ལྕགས་རི་འདིའི་མཐོ་ཚད་ལ་རྨིད་གསུམ་ལྷག་ཡོད་ཅིང་།རྟིང་གཞིའི་ཞེང་ཚད་ལ་རྨིད་གསུམ་དང་མཁར་ཁའི་ཞེང་ཚད་ལ་རྨིད་གཅིག་ཡོད་ཟེར།ངའི་སེམས་ལ་ལྕགས་རི་འདི་དེ་འདྲའི་མཐོ་རྒྱུ་མེད་ལ་རྒྱུ་ཆ་ཡང་ས་འདམ་ཡིན་པས།ཧན་གྱི་ལྕགས་རི་ཞེས་མིང་ཆེ་ན་ཡང་དོན་དེ་འདྲ་ཆེ་རྒྱུ་མི་འདུག་བསམས་བྱུང་།ལྷག་པར་ས་འདམ་ལས་གྲུབ་པའི་ལྕགས་རི་དཀྱུས་མ་འདི་འདྲ་ཞིག་གིས་དཔའ་ངར་དང་སྟོབས་རྩལ་ལ་འགྲན་ཟླ་བྲལ་བའི་ཞུང་ནུའུ་ཡི་རྟ་དམག་དོན་དངོས་སུ་ཇི་ལྟར་འགོག་ཐུབ་བམ་སྙམ་དུ་དོགས་པ་ཞིག་ཀྱང་སྐྱེས་བྱུང་།